open-index/open-wikipedia-markdown huggingface dataset:
Paula-Mae Weekes

**Paula-Mae Weekes** (født 1958 i Port of Spain) er en trinidadisk jurist og politiker som var Trinidad og Tobagos president fra 19. mars 2018 til 20. mars 2023 . Weekes etterfulgte Anthony Carmona og ble første kvinne i presidentembetet.

## Liv og virke
### Bakgrunn
Etter videregående skolegang ved Bishop Anstey High School i Port of Spain, begynte Weekes på jusstudier ved University of the West Indies på Cave Hill på Barbados. Hun har bachelorgrad i juss derfra og *Legal Education Certificate* fra Hugh Wooding Law School i St. Augustine i hjemlandet. Hun ble advokat i 1982.

I 2000 var hun *fellow* ved Commonwealth Judicial Education Institute i Halifax i Canada.

### Jurist- og dommerkarriere
Weekes arbeidet for påtalemyndigheten i elleve år. Fra 1993 var hun privatpraktiserende advokat.

I 1996 ble Weekes utnevnt til dommer i High Court. Fra 2005 til 2016, da hun gikk av med pensjon, var hun appellrettsdommer i høyesterett.

I februar 2017 ble hun dommer på Turks- og Caicosøyene, der hun innsatt som dommer i Turks and Caicos Islands Court of Appeal.

Ved siden av arbeidet som dommer, har Weekes undervist. I årene 2011 til 2016 holdt hun kurs i etikk ved Hugh Wooding Law School. Hun har også vært aktiv innen Organisasjonen for østkaribiske stater.

### Den anglikanske kirke
Weekes har hatt lederrolle i den anglikanske kirke, der hun i 20 år har vært kansler for bispedømmet Trinidad og Tobago i Church in the Province of the West Indies.

### President
Weekes ble nominert til presidentembetet av statsminister Keith Rowley. Nominasjonen fikk støtte fra opposisjonen og det ble ikke nominert andre kandidater. Weekes ble dermed erklært som valgvinner da valgforsamlingen møttes. Weekes ble første kvinne valgt til embetet som president.

Weekes ble innsatt i presidentembetet 19. mars 2018 og satt i en femårsperiode fram til Christine Kangaloo ble innsatt som ny president 20. mars 2023.

## Referanser
VM i trampoline 1966

**VM i trampoline 1966** (verdensmesterskapet i trampoline) ble arrangert i Lafayette i USA i 1966.

## Medaljetabell

## Referanser
Fugler-og-mark-seglskrift

**Fugler-og-mark-seglskrift** (forenklet kinesisk: 鸟虫书 tradisjonell kinesisk: 鳥蟲書, pinyin: *niǎochóngshū*) er en kalligrafisk stil som ble brukt innen tidlig kinesisk skrift, og som ble benyttet først og fremst i vår- og høstannalenes tid og i de stridende staters tid.

## Noter


## Litteratur
*《鸟虫书通考》 (*General Study of Bird-Worm Seal Script*), by CAO Jinyan (曹锦炎); . 
*《General Study of Bird-Worm Seal Script*, by CAO Jinyan; Shanghai Painting and Calligraphy Press; June 1999 
*《鸟虫篆大鉴》 (*The Great Collection of Bird-Worm Seal Script''), by Xu Gupu (徐谷甫); ; Shanghai Bookstore Press.
Skikretser i Norge

**Skikretsene i Norge** er geografiske områder underlagt Norges Skiforbund (NSF) og består av alle idrettslag tilsluttet skiforbundet innen skikretsens grenser. 
Kretsenes formål er å arbeide for skiidrettens utvikling innen kretsene, og å fremme samarbeidet med idrettslagene. 
Kretsene skal bistå Norges Skiforbund i alle spørsmål som gjelder skiidretten innen kretsen.

## Skikretsenes oppgaver

Skikretsene skal:
* Representere NSF og bistå NSF i saker knyttet til skiidretten.
* Stimulere til samarbeid mellom de idrettslag som driver skiidrett. Bistå idrettskretsene i spørsmål av felles interesse for flere idretter.
* Godkjenne terminlisten med renn, grener og renndatoer, samt oppnevne dommere/teknisk delegerte, i samsvar med gjeldende rennreglement.
* Forestå skifaglig utdanning i samsvar med NSFs planer.
* Sørge for gjennomføring av kretsmesterskap, samt stimulere til annen idrettslig virksomhet med størst mulig variasjon og omfang.
* Gi faglig bistand ved planlegging og bygging av skianlegg.
* Avgi beretning og regnskap innen fastsatte frister, og søke om økonomisk støtte fra NSF og idrettskrets.
* Gjennomføre NSFs strategiske plan innenfor skikretsens grenser og myndighetsområde.

## Skikretsenes historie

Centralforeningen for Udbredelse af Idræt sendte i 1903 ut et rundskriv med
oppfordring til å samle skiklubbene innen et amt (fylke) til et forbund. Dette ble fulgt opp i mange deler av landet, og da Norges Skiforbund ble stiftet i 1908, fantes det allerede 7 lokale "skiforbund".

I 1915 vedtok Skiforbundets ting at NSF skulle bestå av kretser. I 1918 ble amtene i Norge erstattet av fylker, og mange fikk nye navn.
Noen av de opprinnelige "skiforbundene" ble nedlagt, mens de andre byttet navn.

Etter at Namdal Skikrets ble stiftet i 1950, var det tilsammen 45 skikretser. Fra 1986 til 1988 ble antallet kretser redusert fra 43 til 19. Etter dette var samtlige kretser fylkeskretser.
Siden 2007 har Skiforbundet bestått av 16 kretser.

## Noter


## Kilder
* 
* 
* 
* 
* 
* 
* *Skiidretten ser tilbake. Telemark Skikrets 100 år 1903-2003*, Skien. ISBN 8290526490.
Maurnesemynt

**Maurnesemynt** (, mynt som nesen til maur, *Ant-nose coin*), også kalt **maurnesepenger**, *yibi cowry*, *Yibi-mynt* og så videre, var en liten bronsemynt slått i staten Chu i de stridende rikers tid. På kinesisk har man også navnet  (*guǐ liǎn qián*, «mynt som ondskapens ansikt»).

## Referanser
Den arabiske platen

**Den arabiske platen** er en tektonisk plate på den nordlige og østlige halvkule.

Platen er en av tre jordskorpeplater (den afrikanske, arabiske og indiske) som har beveget seg i en nordlig retning i nyere geologisk historie, og som har støtt mot Den eurasiske kontinentalplaten. Resultatet er dannelsen av flere små tektoniske plater og fjellkjeder som strekker seg fra Pyreneene i vest, over Sør-Europa til Elburz- og Zagrosfjellene i Iran, og til Himalaya og fjellkjedene i Sørøst-Asia.

## Grenser
Den arabiske platen består for det meste av Den arabiske halvøya; den strekker seg østover fra Sinaihalvøya og Rødehavet og nordover til Levanten. Plategrensene er:

:*Øst, til Den indiske platen, ved Owen-bruddsonen.
:*Sør, til Somaliaplaten.
:*Vest, en venstrelengs transformforkastning med Den afrikanske kontinentalplaten som blir kalt Dødehavsriften, og en divergerende (utvidende) grense langs Rødehavet, kalt Rødehavsriften.
:*Nord, en kompleks konvergerende (kolliderende) grense med Anatoliaplaten og Den eurasiske kontinentalplaten.

## Historie
Den arabiske platen var en del av Den afrikanske kontinentalplaten i mye av fanerozoikum (paleozoikum - kenozoikum), frem til oligocen i kenozoikum. Rødehavsriften begynte å utvide seg i eocen, og delingen mellom Afrika og Arabia skjedde omtrent 25 millioner år siden i oligocen. Siden har Arabiaplaten beveget seg sakte mot Den eurasiske kontinentalplaten. Åpningen av Rødehavsriften førte til omfattende vulkansk aktivitet. Gamle vulkanfelt som Harrat Khaybar og Harrat Rahat dekker mye av den vestlige delen av platen. Noe aktivitet forekommer fortsatt, spesielt i området rundt Medina, og det er også regelmessige utbrudd i Rødehavet.

Kollisjonen mellom Arabiaplaten og Eurasiaplaten presser opp Zagrosfjellene i Iran. Siden Arabiaplaten og Eurasiaplaten støter sammen, er mange byer, spesielt i det sørøstre Tyrkia, utsatt for jordskjelv, vulkansk aktivitet og tsunamier.

## Referanser


## Eksterne lenker
*
Canan Kaftancıoğlu

**Canan Kaftancıoğlu** (født 1972 i provinsen Ordu ved Svartehavet) er en tyrkisk politiker og lege. 

Den 14. januar 2018 ble hun valgt til formann i Istanbul-regionen for Det republikanske folkepartiet. Kaftancıoğlu dimitterte fra Istanbul University i 1995, og har siden vært medlem av forskjellige ikke-statlige organisasjoner.

## Referanser
Folketeatret

**Folketeatret** kan vise til:
* Folketeatret (1952–1959) i Oslo (teaterselskap som i 1959 ble slått sammen med Det Nye Teater til Oslo Nye Teater)

* Folketeateret i Oslo (privat teaterselskap etablert i 2009)
* Folketeatret (bygning) i Oslo
* Folketeatret (København)
Jemens riksvåpen

**Jemens riksvåpen** ble antatt 22. mai 1990. Våpenet viser en gull flakt ørn med et pergament mellom klørne. På pergamentet står landsnavnet skrevet på arabisk: الجمهورية اليمنية *Al-Jumhuriyah Al-Yamaniyah - Jemens republikk*. Foran ørnen er det et skjold med en kaffeplante på lyseblå bakgrunn, og Maribdemningen i gull over et bølgemønster i blått og sølv. Ørnen er flankert av to nasjonalflagg satt i kryss.

## Historisk utvikling
Fra 1945 til 1990 var Jemen delt i to land, Nord-Jemen og Sør-Jemen (tidligere Føderasjonen Sør-Arabia). Kongeriket Jemens våpen ligner på det nåværende, men hadde Mutawakalittens kongekrone, den arabiske bokstaven ض(ḍ), og romertallet 8.

### Fra [[Sør-Jemen]]
Føderasjonen Sør-Arabia antok et våpen med en janbiya-kniv omkranset av stjerne og halvmåne. Folkerepublikken Sør-Jemen byttet ut dette med Saladins ørn etter mønster av Egypt og Irak.


Fil:Coat of Arms of the Federation of South Arabia.svg|Føderasjonen Sør-Arabia våpen (1962-1967)
Fil:Coat_of_arms_of_South_Yemen_(1967-1970).svg|Folkerepublikken Sør-Jemens våpen (1967-1970)
File:Coat_of_arms_of_South_Yemen_(1970-1990).svg|Den demokratiske folkerepublikken Jemens våpen (1970-1990)


### Fra [[Nord-Jemen]]

Fil:Coat of arms of Mutawakkilite Kingdom of Yemen.jpg|Kongeriket Jemens våpen (1918-1962)
Fil:Coat of arms of Yemen Arab Republic 1962-1966.svg|Den arabiske republikken Jemens våpen (1962–1966)
Fil:Coat of arms of Yemen Arab Republic 1966-1974.svg|Den arabiske republikken Jemens våpen (1966–1974)
Fil:Coat of arms of Yemen Arab Republic (1974–1990).svg|Den arabiske republikken Jemens våpen (1974–1990)


### [[Sjia-opprøret i Jemen|Houthi-regimet]]

File:Emblem of the Supreme Revolutionary Committee of Yemen.svg|Revolusjonskomitéens våpen (2015-2016)
File:Supreme Political Council (Yemen).jpg|Det øverste politiske rådets våpen (siden 2016)
Golofa limogesi

***Golofa limogesi*** er en bille som hører til gruppen hornbiller (Dynastinae) i gruppen skarabider (Scarabaeoidea).

## Utseende
En nokså stor (37-44 millimeter), avlang, blank, gulbrun hornbille. Hannen har et tynt, krumt horn på hodet og en rundet, rødbrun knøl på pronotum. Hodet er mørkt, pronotum har en rødbrun flekk på hver side og beina er rødlige. Hunnen mangler horn og de mørke (mørk rødlige) partiene på pronotum er mer omfattende.

## Levevis
Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende. De voksne billene kommer gjerne til lys.

## Utbredelse
Arten er beskrevet fra Peru (Piura).

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 
***** Underfamilien hornbiller, Dynastinae MacLeay, 1819
****** Stammen Dynastini MacLeay, 1819
******* Slekten *[[Golofa]]* Hope, 1837
******** ***Golofa limogesi*** Ratcliffe & Le Tirant, 2017

## Kilder
* Brett C. Ratcliffe og Stephane Le Tirant (2017) A New Species of *Golofa* Hope, 1837 (Coleoptera: Scarabaeidae: Dynastinae) from Peru. *The Coleopterists Bulletin* 71: 781-785. http://www.bioone.org/doi/full/10.1649/0010-065X-71.4.781
* Generic Guide to New World Scarab Beetles - *Golofa* http://museum.unl.edu/research/entomology/Guide/Scarabaeoidea/Scarabaeidae/Dynastinae/Dynastinae-Tribes/Dynastini/Golofa/Golofa.html

## Eksterne lenker
*
Hira Lal

**Hira Lal** (født 26. november 1980) er en indisk alpinist, som deltok i Vinter-OL 2006. 

I tillegg til å være aktiv selv trener han den indiske alpinisten Aanchal Thakur. 

## Idrettskarriere
Lal deltok i Vinter-OL 2006, der han ikke fullførte første omgang i storslalåm. 

I 2013 deltok han i det franske mesterskapet i alpint, og kom der på 43.-plass i storslalåm. Året etter deltok han i det iranske mesterskapet i alpint, og kom der på 20.-plass i slalåm og 21.-plass i storslalåm. 

Under VM i alpint 2015 kom han på 103.-plass i storslalåm, men fullførte ikke slalåmrennet. Han deltok igjen i VM i alpint 2017 i St. Moritz, og kom der på 82.-plass i storslalåm. 

I januar 2018 deltok han i det iranske mesterskapet i alpint, og kom der på 15.-plass i storslalåm.  

## Referanser


## Eksterne lenker
*
Katie Lee

**Katherine Lee** (født 1981) er en amerikansk kokebokforfatter, restaurantkritiker, kokk og romanforfatter.

## Biografi
Lee vokste opp i Milton i Vest-Virginia. Hun studerte journalistikk og matvitenskap ved Miami University i Oxford i Ohio, hvorfra hun ble uteksaminert i 2003. I studietiden var hun medlem av Kappa Alpha Theta. Hun tilbrakte et semester i Firenze i Italia ved British Institute.

Lee møtte Billy Joel på takbaren på hotellet The Peninsula mens hun besøkte New York City for en helg. Etter å ha datet i et år, giftet hun og Joel seg i hans hjem i Oyster Bay på Long Island 2. oktober 2004. Alexa Ray Joel, Billy Joels datter fra hans ekteskap med Christie Brinkley, var Lees forlover.

Etter nesten fem års ekteskap, separerte Billy Joel og Katie Lee seg i juni 2009.

## Karriere
Lee har jobbet i flere restauranter og gourmetmat- og vinforretninger. I 2003 bidro hun til å åpne Jeff og Eddy's Restaurant, hvor hun betjente restaurantens fiskeutsalg.
I juli 2005 skapte Lee matnettstedet OliveAndPeach.com sammen med partner Aleishall Girard. Nettstedet sluttet å oppdatere i september 2006.

I 2006 var hun programleder for den første sesongen av *[[Top Chef]]* på Bravo. Etter negative anmeldelser av henne ble hun erstattet av Padma Lakshmi. Hun kom senere tilbake som gjestedommer på *Top Chef All Stars* episode 2 i 2010.

Lees første kokebok, *The Comfort Table*, ble utgitt av Simon & Schuster. I oktober 2009 publiserte Simon & Schuster hennes andre kokebok, *The Comfort Table: Recipes for Everyday Occasions.*

I juni 2011 ga Lee ut sin første roman, *Groundswell*, om en kvinne som er rekonvalesent etter en skilsmisse og som finner den helbredende kraften i surfing.

Lee var mat- og livsstilsreporter for *The Early Show* og har vært med på *Extra* som spesialkorrespondent. I tillegg er hun medredaktør I magasinet *Gotham*, og hennes mat- og livsstilsspalte "Katie's Kitchen" utgis ukentlig i søstermagasinet *Hamptons*. Lee har også vært med i *Paula's Party*, *Martha*, *[[Today (NBC)|Today]]*, *The Early Show*, *The Nate Berkus Show*, *Rachael Ray Show* og *[[Fox News Channel|Fox News]]*. I 2007 var hun dommer på *Iron Chef America*.

Lee er medlem av Feeding America. Hun har tidligere sittet i rådet for Chefs for Humanity, en gruppe som yter humanitær bistand over hele verden. Hun har også jobbet frivillig for Les Dames d'Escoffier, en organisasjon som utdanner og støtter kvinner i det kulinariske yrket.

Lee har vært gjestedommer på *Beat Bobby Flay* en rekke ganger, blant annet 21. juli 2016 i en spesiell "Kvinnenes aften"- episode.

Lee er en av de faste programlederne på talkshowet *The Kitchen *på Food Network, og leder programmet *Beach Bites med Katie Lee* på Cooking Channel.

## Referanser


## Eksterne lenker
* 
*
Sunniva Holmås Eidsvoll

**Sunniva Holmås Eidsvoll** (født **Sunniva Pettersen Eidsvoll**; 1983) er en norsk politiker for Sosialistisk Venstreparti. Hun ble valgt inn på Stortinget fra Oslo i 2025.

Hun ble valgt inn Oslo bystyre ved valget 2015 og ble partiets gruppeleder. I 2017 ble hun valgt som leder i Oslo SV. 
Fra 2021 til 2023 var hun byråd for oppvekst og kunnskap i Oslo. 

Hun giftet seg med partifelle Heikki Eidsvoll Holmås i 2012 og tok da hans etternavn som mellomnavn.

Eidsvoll er utdannet samfunnsøkonom og har bakgrunn blant annet som generalsekretær i Natur og Ungdom, leder i Operasjon Dagsverk og analytiker i Statkraft. Hun er også kjent som medlem av bloggkollektivet Maddam.

## Referanser
Darkest Hour

***Darkest Hour*** er en amerikansk biografisk dramafilm fra , regissert av Joe Wright og skrevet av Anthony McCarten. Filmen handler om Winston Churchills regjeringstid i Storbritannia under andre verdenskrig, da landet i en kort periode var alene i å stå imot Nazi-Tyskland og aksemaktene. Gary Oldman spiller Churchill, mens Ben Mendelsohn, Kristin Scott Thomas, Lily James, Stephen Dillane og Ronald Pickup har andre roller.

Filmen hadde kinopremière i Storbritannia og Norge 12. januar 2018. Den fikk god kritikk, spesielt for Oldmans rolletolkning. Erlend Loe fra *[[Aftenposten]]* skrev: «Nettopp språket er en av de ingrediensene som gjør *Darkest Hour* til en tilfredsstillende film. Her er det mye finslepen engelsk, gode sarkasmer og naturligvis mengder av churchillismer, slik vi kjenner det fra talene hans, som de siste sytti årene har blitt gjengitt så ofte som overhodet mulig. [...] Og Gary Oldman gestalter det hele i sin beste rolle på mange år. Til tider er han så lik Churchill at det i seg selv blir bevegende. Kroppen, ansiktet, mumlingen, alt fungerer.»

Oldman vant en Golden Globe og en Screen Actors Guild Award for arbeidet i filmen. *Darkest Hour* har blitt nominert til seks Oscar-priser for beste film, beste mannlige hovedrolle (Oldman), beste scenografi, beste foto, beste sminke og hårstyling og beste kostymedesign.

## Handling
Det britiske parlamentet leter etter en ny statsminister samtidig som nazistene begynner å invadere europeiske land på våren og forsommeren 1940. Den eneste kandidaten de kan bli enige om, er den omstridte og kontroversielle Winston Churchill (Gary Oldman). Churchill samler noen av sine argeste politiske motstandere i et krigsråd for å forberede kampen mot Adolf Hitler, men møter motstand fra krefter som i stedet ønsker fredsforhandlinger, blant andre tidligere statsminister Neville Chamberlain (Ronald Pickup) og Lord Halifax (Stephen Dillane). Selv Kong Georg VI (Ben Mendelsohn) er skeptisk til den nye statsministeren. Samtidig blir Churchill nødt til å løse krisen som oppstår når store deler av den britiske hæren på 300 000 mann omringes av tyskerne i den franske byen Dunkerque.

## Medvirkende
*Gary Oldman som Winston Churchill
*Kristin Scott Thomas som Clementine Churchill
*Ben Mendelsohn som Georg VI av Storbritannia
*Lily James som Elizabeth Layton
*Ronald Pickup som Neville Chamberlain
*Stephen Dillane som Lord Halifax
*Nicholas Jones som John Simon
*Samuel West som Anthony Eden
*David Schofield som Clement Attlee
*Richard Lumsden som Hastings Ismay
*Malcolm Storry som Edmund Ironside
*Hilton McRae som Arthur Greenwood
*Benjamin Whitrow som Samuel Hoare
*Joe Armstrong som John Evans
*Adrian Rawlins som Hugh Dowding
*David Bamber som Bertram Ramsay
*David Strathairn som Franklin D. Roosevelt (kun stemmerolle)
*Jeremy Child som James Stanhope
*Brian Pettifer som Kingsley Wood
*Michael Gould som Charles Vane-Tempest-Stewart
*John Atterbury som Alexander Cadogan

## Referanser


## Eksterne lenker
*
Drolsum Stasjon (band)

**Drolsum Stasjon** er et band fra Hønefoss som spiller bluegrass. Siden oppstarten i 2010 har de gitt ut tre album, sluppet ti singler og avholdt langt over 200 konserter. Platene "Drolsum Stasjon" (2013) og "Opptur" (2016) ble produsert av Hellbillies' tekstforfatter Arne Moslåtten. Plata "Holdeplasser" (2020) ble produsert og mikset av Kenneth Moen Lewis. Bandet annonserte at de tar en pause, og deres foreløpige siste konsert ble holdt 15. juni 2024 i Hønefoss.

## Medlemmer
* Jørgen Tangen Bendikssen - fele og vokal
* Morten Kleven - dobro og vokal
* Åsmund Felberg Johnsen - gitar og vokal
* Ole Kristian Odden - mandolin, cello og vokal
*Bjørn Wiggo Engen - kontrabass

### Tidligere medlemmer
* Olav Risan - gitar og vokal
*Hans Petter Herføl - kontrabass
*Kjetil Moslåtten - banjo
* Kjetil Nystrand - bass
* Bjørn Wiggo Engen - kontrabass

### Tidslinje

## Diskografi
### Studioalbum
* *Drolsum Stasjon (2013)*
* *Opptur (2016)*
* *Holdeplasser (2020)*

### Singler
**Johansens kafé (2012)*
**Folk (2014)*
**Opptur (2015)*
**Livet går sin gang (2016)*
**Alltid forelska (TILT-mix) (2017)*
**Nattasang versjon 2.0 (2019)*
**Bare du og jeg (2020)*
**Jeg har det bra (2020)*
**Gi meg regn (2021)*
**Vil du ha meg? (2024)*

### Også med på
* *Krafttak for Kultur - Krafttak-CD Vol. 1* (2011) Med låten *Frelst*

## Referanser


## Eksterne lenker
*
Sjefssersjant

**Sjefssersjant** er en stillingstittel i den norske Hæren og Luftforsvaret som ble innført i forbindelse med militærordningen i 2015.

Stillingen innehas av det befal som har høyest ansiennitet i sin avdeling. Kun befal i gradsnivåene OR&thinsp;6 til OR&thinsp;9 kan tjenestegjøre som sjefssersjant, og de vil da inngå i ledergruppen i en avdeling, og fungere som rådgivere for avdelingssjefen. Kun ett befal kan ha posisjonen i hver avdeling.

Den tilsvarende tittelen i Sjøforsvaret er sjefsmester.

## Distinksjon
Sjefssersjanten bærer sin grads sedvanlige distinksjon med en stjerneknapp mellom vinklene og buene. Utformingen er hentet fra et gammelt militært symbol; de fem strekene på ringen markerer stjernens feste til ringen.

## Se også
* Chefsergent (Danmark)

## Referanser
Remind Me (Marcus & Martinus)

**«Remind Me»** er en sang som ble spilt inn og gitt ut på singel med Marcus & Martinus i 2018. Sangen nådde plass 63 på svenske Sverigetopplistan.

## Referanser
The Fall

**The Fall** var et engelsk postpunk-band dannet i 1976. 
Bandet ble grunnlagt av vokalisten Mark E. Smith (5. mars 1957-24. januar 2018), som også var bandets eneste faste medlem.

## Diskografi
I tillegg til en rekke singler, EP-er, konsertalbum og annet, har The Fall gitt ut følgende studioalbum:

* *[[Live at the Witch Trials]]* (1979)
* *[[Dragnet (album)|Dragnet]]* (1979)
* *[[Grotesque (album)|Grotesque]]* (1980)
* *[[Hex Enduction Hour]]* (1982)
* *[[Room to Live]]* (1982)
* *[[Perverted by Language]]* (1983)
* *[[The Wonderful and Frightening World Of...]]* (1984)
* *[[This Nation's Saving Grace]]* (1985)
* *[[Bend Sinister]]* (1986)
* *[[The Frenz Experiment]]* (1988)
* *[[I Am Kurious Oranj]]* (1988)
* *[[Extricate]]* (1990)
* *[[Shift-Work]]* (1991)
* ** (1992)
* *[[The Infotainment Scan]]* (1993)
* *[[Middle Class Revolt]]* (1994)
* *[[Cerebral Caustic]]* (1995)
* *[[The Light User Syndrome]]* (1996)
* *[[Levitate]]* (1997)
* *[[The Marshall Suite]]* (1999)
* *[[The Unutterable]]* (2000)
* *[[Are You Are Missing Winner]]* (2001)
* *[[The Real New Fall LP (Formerly Country on the Click)]]* (2003)
* *[[Fall Heads Roll]]* (2005)
* *[[Reformation Post TLC]]* (2007)
* *[[Imperial Wax Solvent]]* (2008)
* *[[Your Future Our Clutter]]* (2010)
* *[[Ersatz GB]]* (2011)
* *[[Re-Mit]]* (2013)
* *[[Sub-Lingual Tablet]]* (2015)
* *[[New Facts Emerge]]* (2017)

## Medlemmer gjennom tidene

## Eksterne lenker
* 
*
Vincenzo Arangio-Ruiz

**Vincenzo Arangio-Ruiz** (født 7. mai 1884 i Napoli, død 2. februar 1964) var en italiensk jurist.

## Liv
Han var sønn av juristen Gaetano Arangio-Ruiz, og studerte rettsvitenskap ved Universitetet i Modena, hvor faren underviste i forfatningsrett. Han fortsatte studiene ved Universitetet i Napoli under Carlo Fadda. Fra 1912 underviste han ved Universitetet i Messina. Fra 1921 underviste han i romerretten ved Universitetet i Napoli. I 1945 skiftet han til Universitetet i Roma, hvor han i 1948 etterfulgte Emilio Albertario på lærestolen i romerrett.

Arangio-Ruiz var motstander av fascismen og en av dem som underskrev de antifascistiske intellektuelles manifest i 1925. Etter fascismens sammenbrudd i Sør-Italia sluttet han seg til det liberale partiet (Partito Liberale Italiano), og deltok som justisminister i Pietro Badoglios andre regjering (1944) og som undervisningsminister i Ivanoe Bonomis regjering (1944–1945) og Ferruccio Parris regjering (1945).

Arangio-Ruiz var medlem av det rekonstituerte Accademia dei Lincei fra 1947 og selskapets president fra 1952 til 1958. Blant hovedverkene hans er *Corso di istituzioni di diritto romano* (1921–1923) og *Storia del diritto romano* («Romerrettens historie», 1937).

## Referanser


## Eksterne lenker
* Mario Talamanca: «Arangio-Ruiz, Vincenzo», i *[[Dizionario Biografico degli Italiani]]*, bind 34 (1988)
VM i trampoline 1974

**VM i trampoline 1974** (verdensmesterskapet i trampoline) ble arrangert i Johannesburg i Sør-Afrika i 1974.

## Medaljetabell

## Referanser
VM i trampoline 1988

**VM i trampoline 1988** (verdensmesterskapet i trampoline) ble arrangert i Birmingham i USA i 1988.

## Medaljetabell

## Referanser
Herbert Nordrum

**Herbert Nordrum** (født 1987) er en norsk skuespiller.

Han studerte ved Teaterhøgskolen fra 2008 til 2011.

Han vant Amandaprisen 2014 i klassen beste mannlige birolle og Kanonprisen 2013 i klassen beste birolle for sin rolle som «Karl» i *[[Pornopung (film)|Pornopung]]*. Han hadde hovedrollen i TV-serien *[[Match]]* fra 2018. Han spilte hovedrollen som Poppe i filmen *[[Fjols til fjells (2020)|Fjols til fjells]]* fra 2020, og ble for rollen nominert til Amandaprisen 2020 i klassen beste mannlige skuespiller. Han spilte en av hovedrollene i Joachim Triers filmkomedie *[[Verdens verste menneske]]*, som hadde premiere på Filmfestivalen i Cannes 9. juli 2021. For filmen ble han nominert til Amandaprisen 2022 i klassen beste mannlige birolle. Han vant Guldbaggen for beste mannlige hovedrolle 2024 for rollen i filmen *Hypnosen*.

Nordrum har vært ansatt ved Trøndelag Teater. I 2021 er han ansatt på Nationaltheatret.

## Filmografi
* 2013: *[[Pornopung (film)|Pornopung]]* (spillefilm)
* 2015: *[[Kvinner i for store herreskjorter]]* (spillefilm)
* 2016: *[[Kongens nei (film)|Kongens nei]]* (spillefilm)
* 2016: *Forfalne* (kortfilm)
* 2017: *Melk* (TV-serie)
* 2018: *Kulturen* (kortfilm)
* 2018: *[[Match]]* (TV-serie)
* 2015–2018: *[[Unge lovende]]* (TV-serie)
* 2018: *Dyret* (kortfilm)
* 2019: *[[Amundsen (film)|Amundsen]]* (spillefilm)
* 2019: *[[ZombieLars]]* (spillefilm)
* 2019: *[[Beforeigners]]* (TV-serie)
* 2020: *[[Fjols til fjells (2020)|Fjols til fjells]]* (spillefilm)
* 2020–2021: *[[Fjols til fjells (TV-serie)|Fjols til fjells]]* (TV-serie)
* 2021: *[[Verdens verste menneske]]* (spillefilm)
* 2023: *Hypnosen* (spillefilm)
* 2023: *The Royal Hotel* (spillefilm)

## Referanser


## Eksterne lenker
*
Børter 2 kraftverk

**Børter 2 kraftverk** er et vannkraftverk i Enebakk kommune i Akershus.

Det utnytter et fall på 32 meter fra Børtervanna.

Installert effekt er 250 KW. Årsproduksjon er 1 GWh.

Dette er det øverste av 3 kraftverk i Børterelva. Nederst ligger Børter 1, og midt imellom ligger Fossen.

## Referanser


## Kilder
* 
* NVE vannkraftdatabase
Eli Gunhild By

**Eli Gunhild By** (født 21. november 1962) var forbundsleder i Norsk Sykepleierforbund (NSF) fra 2011 til 2019. Hun ble første gang valgt til forbundsleder for perioden 2011-2015, andre gang for perioden 2015-2019.

Da hun under NSFs landsmøte i 2011 ble valgt til forbundsleder, overtok hun etter Lisbeth Normann. Samme år ble By valgt til nestleder i Unio. 

By er oppvokst i Trondheim og utdannet sykepleier ved Sykepleierhøgskolen i Oppland i 1988. Fra 1989 til 2001 var hun sykepleier ved Radiumhospitalet og var der NSFs hovedtillitsvalgte for de ansatte. By var fylkesleder for NSF Oslo fra 2004 til 2011.
## Referanser
Birmingham City WFC

**Birmingham City Women Football Club** (grunnlagt 1968) er en engelsk fotballklubb for kvinner som har gjort det godt i toppserien og vunnet cup.

De spilte i regionale ligaer på 70-tallet, nådde semifinalen i FA Women's Cup i 1974 og 1988.  Så nådde de FA Women's Premier League i 2002 og finalen i FA Women's Premier League Cup (ligacupen) samme året, men de tapte 7–1 for Fulham LFC. De har holdt seg i toppdivisjonen, som fra 2011 heter FA Women's Super League der de fikk sølv to år på rad og deltakelse i Mesterligaen i fotball for kvinner med semifinalen i 2014.  FA-cupen vant de i 2012 mot Chelsea LFC. I 2016 er de slått sammen med herreklubben Birmingham City FC og norske Andrine Hegerberg fikk jobb her. I 2017 var de sjanseløse i cupfinalen mot Manchester City.

Arsenal Ladies Vs Birmingham (22137694275).jpg | Fra en kamp mot Arsenal i 2015, dessverre er det Arsenal som scorer
BristolAvBirmingham.jpg | Fra en kamp mot Bristol Academy i 2006, det er Bristol i lyseblått og hvitt som vinner headingen.

## Meritter
*FA Women's Super League, toppdivisjon fra 2011:  Sølv 2011 og 2012, bronse 2013.
*FA Women's Cup (startet 1971). Seier 2012, finalist 2017.
*FA Women's Premier League Cup (startet 1991).  Finalist 2002.
*FA WSL Cup (startet 2011). Finalist 2011, 2012 og 2016.
*Mesterligaen i fotball for kvinner:
**Mesterligaen i fotball for kvinner 2012/13: Tap innledende mot LdB FC Malmö
**Mesterligaen i fotball for kvinner 2013/14: Tap i semifinale mot Tyresö FF.

## Referanser


## Eksterne lenker
* http://www.birminghamcityladiesfc.co.uk  hjemmeside
GermanLetsPlay

**GermanLetsPlay** (født 9. februar 1992) er en tysk produsent av nettvideoer, spesielt videoer hvor han spiller videospill. Han publiserer videoene sine på YouTube. Han har blitt kjent gjennom ulike retrospill, flash-spill og *[[Minecraft]]*. Hans varemerke er en maske og en blå og svart stripete genser.

## Karrieren på YouTube
Hans første kanal med navnet «GermanLetsPlay» ble grunnlagt 28. februar i 2010. Etter to opphavsrettstrikes grunnla han sin andre kanal GermanLetsFail i tilfelle han skulle få en tredje strike som ville ha sperret den opprinnelige kontoen hans. I november 2010 grunnla han en tredje kanal GermanLetsTrash for å laste opp copyright-tvilsome videoer. Den første kanalen GermanLetsPlay ble sperret den 31. desember i 2010 da han fikk en tredje strike. Selv om kanalen ble brukbar igjen i 2012 fortsatte han å laste opp videoer på GermanLetsFail på grunnlag av abonnentene. Den 23. mai i 2013 endret han navnet på kanalen GermanLetsFail til GermanLetsPlay da det ble mulig å endre på det.

Han hadde to kanaler som het GermanLetsButton og GermanLetsButton2 der han lastet opp videoer i virkeligheten. Disse kanalene slettet han i 2015 etter lite aktivitet i mange år.

## Referanser


## Eksterne lenker
*
Solveig Kopperstad Bratseth

**Solveig Kopperstad Bratseth** (født 5. mai 1958) var 1.nestleder i Norsk Sykepleierforbund (NSF) fra 2011 - 2019. Hun var valgt til medlem i forbundsstyret i NSF i 2004 – 2007 og gjenvalgt som medlem i 2007 – 2011. 

På landsmøtet i 2011 ble hun for første gang valgt til 1.nestleder for perioden 2011-2015, andre gang for perioden 2015-2019. 

Kopperstad Bratseth er oppvokst i Herøy kommune på Sunnmøre og utdannet sykepleier ved Bergens Diakonissehjems Sykepleierhøgskole. Hun har arbeidet som sykepleier, sykepleierleder og som seniorrådgiver i NAV. Bratseth var medlem i Trondheim bystyre for KrF fra 1995 – 2007. Fra 2005 – 2013 var hun 1. vara for Sør-Trøndelag KrF på Stortinget.

## Referanser
Liv Hege Nylund

**Liv Hege Nylund** (født 8. mars 1947 i Lillestrøm) er en norsk skuespiller, instruktør, dramatiker og tidligere teatersjef.

Liv Hege Nylund startet som skuespiller, men i de årene hun var med å bygge opp det som senere ble Turnéteatret i Trøndelag, virket hun både som dramatiker og regissør. I tillegg har hun også vært teatersjef.

Nylund har arbeidet ved flere teatre, blant annet Svenska Riksteatern, Oslo Nye Teater, Det Norske Teater og Turnéteatret i Trøndelag. Hun har hatt gjestespill på Oslo Nye Teater, Nordland Teater, Den Nationale Scene og Nationaltheatret. Som dramatiker og regissør har hun tatt for seg flere kvinneliv som Fredrikke Marie Qvam og samenes pioner Elsa Laula. På 1970-tallet var hun med å etablere Romerike Teater og senere dramalinjen på Lillestrøm videregående skole. Romerike Teater var også med på å stifte Teatersentrum. 

Sammen med Bergmandsteatret mottok hun LOs kulturpris, og Skedsmo kommune har tildelt henne kulturstipend og kulturpris. For sin innsats for Lenseteateret og arbeiderkulturen mottok hun Øyernprisen. Hun har gjennom karrieren framstilt en rekke kvinneskikkelser, blant annet Cora Sandel på Trøndelag Teater. Forestillingen *Sabina*, om Sabina Spielrein, bidro til at hun vant fylkets likestillingspris i 2000. Stykket ble satt opp 141 ganger på teater over hele landet og i Zürich. Det er oversatt til svensk, dansk, engelsk, fransk, tysk og spansk.

## Referanser
Siril Malmedal Hauge

**Siril Malmedal Hauge** (født 1992 i Langevåg) er en norsk jazzmusiker som holder til i Oslo.

## Biografi
Siril Malmedal Hauge er utdannet på jazzlinja ved Norges Teknisk-Naturvitenskapelige Universitet i Trondheim.

I tillegg til sitt soloprosjekt med musikerne Henrik Lødøen, Kjetil Mulelid, Martin Myhre Olsen, Martin Morland, Torgeir Standal har hun samarbeidet med band og musikere som Jacob Young, Lars Jansson, Jesper Bodilson, Alf Hulbækmo, Bendik Hofseth, Mats Eilertsen, Paolo Vinaccia, Mathias Eick, MMO-ensemble, og Prøysen-prosjektet «Lillebror» som ga ut sitt debutalbum på Grappa Musikk i 2017.

I 2018 mottok hun Moldejazz sin «Jazztalent-pris». Hun ble nominert til Spellemannprisen 2021 i klassen jazz for albumet *Slowly, Slowly*.

Hun har også mottatt Sula kommune sitt kulturstipend (2011), og Jazzsirkelens «Ungjazzpris» (2017). Hun ble utnevnt til NTNU-ambassadør for 2021.

## Diskografi

### Egne utgivelser
* *Jeg går og drømmer* (Athletic Sound Recordings 2016), med Alf Hulbækmo under navnet Siril & Alf
* *Last Things* (Oslo Session Recordings/Blue Gleam 2018), med Jacob Young
* *Uncharted Territory* (Jazzland 2019)
* *Chasing Sunsets* (OSR, 2020), med Jacob Young
* *Slowly, Slowly* (2021)

### Medvirker på
* Out Of His Hands: *Wave/The Way She Moves Me* (Kakao Musikk 2013)
* Fieldfare: *Fieldfare* (Øra Fonogram 2017), EP
* Nordic Circles: *Under The Clouds* (AMP Music & Records 2017)
* Lillebror: *Lillebror* (Grappa musikkforlag 2017)
* MMO-Ensemble: *Any Day Now* (Øra Fonogram 2018)
* Stina Stjern's Numbness: *Stina Stjern vs. Motorpsycho" (All Good Clean Records 2018) 
* [[BenReddik]]: *Kolibrikamikaze (Taragot,  2018)
* Jul på sunnmørsk: *Jul På Sunnmørsk* (Dugnad rec. 2018)
* Jørn Simen Øverli Trio: *Vidunderlig* (Kirkelig Kulturverksted 2020)

## Referanser


## Eksterne lenker
* 
*
Murphy Brown

***Murphy Brown*** er en amerikansk komiserie som ble sendt på CBS fra 1988 til 1998 og igjen i 2018. Serien handler om journalisten Murphy Brown, spilt av Candice Bergen.

## Handlingsreferat
Murphy Brown er en tidligere alkoholiker som returnerer til det fiktive nyhetsmagasinet FYI, etter et opphold ved behandlingssenteret Betty Ford Clinic. Hennes kollegaer ved FYI inkluderer blant annet nyhetsanker Jim Dial, som vanligvis kaller Murphy for «Slugger» og Murphys beste venn, og tidligere konkurrent i nyhetsbransjen, var reporter Frank Fontana. I de tidligste sesongene kom det ofte en rekke morsomheter angående Franks tupé, som han mislikte. Men som TV-produsentene insisterte gå at han alltid skulle gå med, i løpet av showet.

Et annet medlem av FYI er Miles Silverberg, 25 år gammel og utdannet ved Harvard University. En annen ansatt var Corky Sherwood, som skulle erstatte Murphy i løpet av hennes rehabiliteringsperiode ved Betty Ford Clinic. Hun var en tidligere Miss America, fra den fiktive byen Neebo i Louisiana.

## Handling fra 2018
Cirka tjue år senere har Murphy vært pensjonist fra journalistikk i ett par år, men hun mottar stadig forskjellige tilbud om å komme tilbake til ulike TV-stasjoner. Men etter at Donald Trump blir valg til ny president i USA, bestemmer Brown seg for å godta et tilbud fra en fiktiv TV-stasjon kalt CNC med et TV-program som blir kalt for «Murphy in the Morning»

Murphy tar også med seg ett par av hennes tidligere FYI-kollegaer, inkludert Miles, Frank og Corky. De får også selskap av en annen nykommer Pat Patel (spiltav Nik Dodani) som fungerer som showets manager for sosiale medier. Men et annet nyhetsprogram blir snart Murphys konkurrent, fra det konservative nettverket Wolf News.

I mellomtiden fortsetter Murphy og gjengen å tilbringe fritiden deres ved en bar og grill-restaurant kalt «Phil's Bar» som nå blir drevet av Phils søster Phyllis etter at Phil døde. Jim Dial, nå i 80-årene, enke og pensjonist, kommer sporadisk tilbake for å fungere som en uformell mentor for Murphy ved deres nye TV-stasjon.

## Rollebesetning
* Murphy Brown … Candice Bergen
* Corky Sherwood … Faith Ford
* Phil … Pat Corley
* Jim Dial … Charles Kimbrough
* Eldin Bernecky … Robert Pastorelli
* Frank Fontana … Joe Regalbuto
* Miles Silverberg … Grant Shaud
* Kay Carter-Shepley … Lily Tomlin

## Referanser


## Eksterne lenker
*
Linn Yttervik

**Linn Kathrine Yttervik** (født 5. juli 1977 i Evenes) er en norsk tidligere nyhetsjournalist og redaktør. I 2025 ble hun ansatt som kommunikasjonssjef i Stjørdal kommune, men ble kort tid etter programredaktør for nyheter i NRK Region Midt.

I august 2016 ble hun ansatt som ansvarlig redaktør for avisene *[[Stjørdalens Blad]]* og *[[Malvik-Bladet]]*. I februar 2017 ble de to avisene slått sammen til en avis, *[[Bladet]]*, lokalavis for Malvik, Meråker og Stjørdal.

Yttervik har tidligere jobbet for *[[Bladet Harstad]]*, *[[Harstad Tidende]]*, *[[Dagbladet]]*, *[[Rogalands Avis]]* og *[[VG]]* (2000–2002 og 2004–2016). I VG jobbet hun ved Stavanger-kontoret, to år som stringer i Paris, ett år som vikarierende nyhetsleder i Oslo og to år for VG-kontoret i Trondheim. 

Hun har cand.mag i journalistikk fra Høgskolen i Oslo, og statsvitenskap mellomfag fra NTNU. I tillegg har hun studert medievitenskap, fransk og ledelse og organisasjon ved Universitetet i Stavanger og NTNU. 

Hun var en av feministene bak et opprop for en inkluderende feminisme.

Hun er opprinnelig fra Bogen i Ofoten, men bor i dag i Stjørdal.

## Referanser
Tour of Norway 2018

**Tour of Norway 2018** var den åttende utgaven av det internasjonale sykkelrittet Tour of Norway. Rittet var klassifisert som 2.HC og ble arrangert fra 16. til 20. mai 2018.

## Lagene

## Etappene

## Trøyene

## Resultater

## Startliste

## Eksterne lenker
* 
* 
* Offisielle tidtakerresultater og målvideo – VotreCourse
Statistikk for Eliteserien 2018

Denne siden viser utvalgt statistikk for Eliteserien 2018.

## Rundestatistikk

## Målstatistikk
### Målscorere

### Målgivende pasninger

### Selvmål

### Hat-tricks

### Straffespark

## Kortstatistikk
### Gule kort

### Røde kort

### Etter klubb

## Merknader


## Referanser
Urmas Reinsalu

**Urmas Reinsalu** (født 1975) er en estisk politiker, som er leder for det konservative eller kristendemokratiske partiet Isamaa.

Han vokste opp i Tallinn. Han er utdannet jurist med spesialisering i offentlig rett fra Universitetet i Tartu. Han kom tidlig inn i politikken som rådgiver og kontorsjef for president Lennart Meri.

Han ble første gang valgt inn i Riigikogu i 2003, som representant for Res Publica. Res Publica slo seg sammen med Fedrelandsunionen i 2006. Reinsalu var leder for det sammenslåtte partiet fra 2012 til 2015, mens det ennå het Forbundet av Isamaa og Res Publica (IRL).

Reinsalu var Estlands forsvarsminister fra 2012 til 2014, justisminister fra 2015 til 2019 og utenriksminister fra 2019 til 2021 og fra 2022 til 2023. 

I 2023 ble han på nytt valgt til partileder i Isamaa.

## Referanser
Silvanus P. Thompson

**Silvanus Phillips Thompson** (født 19. juni 1851 i York i England, død 12. juni 1916) var en engelsk fysiker som arbeidet med stråling. Han publiserte sin forskning bare noen dager etter Henri Becquerel, som fikk æren for oppdagelsene.

## Verker
* *Elementary Lessons in Electricity and Magnetism*, London 1881; 53. Auflage 1891; übersetzt ins Deutsche (von Himstedt, 2. Auflage, Tübingen 1897), Französische, Italienische, Polnische
* *Dynamo-electric Machinery*, London 1884; 7. Auflage 1904; übersetzt ins Deutsche (von Grawinkel; in 7. Auflage neu bearbeitet von Strecker und Vesper, Halle 1907) und ins Französische; dazu als 2. Band: *Alternating-current Machinery*, 1905
* *The Electromagnet*, London 1891; deutsch Halle 1894
* *Polyphase Electric Currents and Alternate Current Motors*, 1895; 2. Auflage 1900; deutsch Halle 1896; 2. Auflage, Halle 1901-04
* *Latest Electrodynamic Machinery*, 1897
* *Michael Faraday, His Life and Work*, 1898; deutsch, Halle 1900
* *Calculus made easy*, 1910

## Referanser


## Litteratur
* Bright, C. "Submarine Telegraphs", C. Lockwood, London, 1898.
* Obituary in Proceedings of the Royal Society A, 1917–1918, vol. 94, pp xvi–xix
* Obituary in Monthly Notices of the Royal Astronomical Society, 1917, vol. 77, pp 305–307 – Online at ADS
* Thompson, Jane Smeal and Thompson, Helen G., ''Silvanus Phillips Thompson: His Life and Letters'' (London: T. Fisher Unwin, Ltd., 1920). Also available as the (New York: E. P. Dutton and Company, 1920) printing. Additional different scannings of this book are available at the Internet Archive.
* Lynch, A. C., "Silvanus Thompson: teacher, researcher, historian," IEE Proceedings, 1989, vol. 136, A(6), pp 306–312.
* Gay, H. and Barrett, A., "Should the Cobbler Stick to his Last? Silvanus Phillips Thompson and the Making of a Scientific Career," British Journal for the History of Science, 2002, vol. 35, 151–86
* 
*
Muonio kirke

**Muonio kirke** er en religiøs, korsformet bygning i kirkebyen Muonio i det nordlige Finland. Oppførelsen ble påbegynt i 1817 mens kirken sto ferdig i 1822, tegnet av den finske arkitekt Charles Bassi (1772–1840). Klokketårnet ble oppført i 1883. I 1949 ble kirken reparert for krigsskader, mens den i 2004 igjen ble renovert. 

## Inventar
Kirkens altertavle av malt av Anton Lindforss (1890–1943) og forestiller *Jesus blant menneskene* med et fjellandskap og en regnbue i bakgrunnen. Den eldste altertavlen, som henger i det søndre korset, forestiller den korsfestede Kristus med hår på brystet, samt med en hodeskalle og en slange ved korsets fot, og er malt av Fredrik Vilhelm Knoblock (1806–1874). Et annet maleri i kirken forestiller Jesus som velsigner barna, og er malt av bybarnet Selim Töyrä (1875–1958).

Den danske fotografen Sophus Tromholt fotograferte kirken i 1882–83.

## Referanser
Erik Peterson

**Erik Peterson** (født 7. juni 1890 i Hamburg, død 26. oktober 1960 i samme by) var en tysk teolog og historiker.

Han vokste opp i Hamburg-Blankenese og studerte evangelisk teologi i Straßburg, Greifswald, Berlin, Basel og Göttingen. Fra 1920 underviste han i kristelig arkeologi og kirkehistorie ved Universitetet i Göttingen, Fra 1924 til 1929 var han professor i Det nye testamente ved Universitetet i Bonn.

I 1930 konverterte Peterson til katolisismen. Han flyttet til Roma i 1933. Etter noen år uten fast utkomme fikk han en liten lærerpost ved Pontificio Istituto di Archeologia Cristiana (det pavelige instituttet for kristelig arkeologi) i 1937. Først i 1947 fikk han et professorat.

Peterson er kjent blant annet for det kirkehistoriske arbeidet *Heis Theos* («Én Gud», 1926) og for flere spesialstudier over den eldste kristne tiden. I 1935 utga han studien *Der Monotheismus als politisches Problem* («Monoteismen som politisk problem»), som var en kritikk av den nazistiske «riksteologien», og som førte til et brudd med Carl Schmitt, en venn fra tiden i Bonn.

## Referanser


## Litteratur
*
VM i trampoline 2003

**VM i trampoline 2003** (verdensmesterskapet i trampoline) ble arrangert i Hannover i Tyskland i 2003.

## Medaljetabell

## Referanser
Jessica Mauboy

**Jessica Hilda Mauboy** (født 4. august 1989 i Darwin i Australia) er en australsk sanger, låtskriver og skuespiller. Hun synger hovedsakelig innen sjangrene pop og R&B. 

## Bakgrunn

### Debuten
Mauboy er født og oppvokst i Darwin i Nordterritoriet, og i 2006 ble hun landskjent i Australia da hun deltok den fjerde sesongen av australske *Idol*. Hun kom på andreplass i talentshowet og sikret seg en platekontrakt med Sony Music Australia. Etter *Idol* ga hun ut et livealbum med flere av sine opptredener fra konkurransen, og hun var medlem av jentegruppen Young Divas i en kort periode i 2007. Deretter ga hun ut sitt debutalbum *Been Waiting* i 2008, som ble det nest mest solgte australske albumet i 2009. Albumet ble sertifisert med dobbel platina av Australian Recording Industry Association (ARIA). Hovedsporet på albumet, «Burn», nådde også førsteplassen på den australske singellisten.

Mauboys andre studioalbum, *Get 'Em Girls* fra 2010, hadde en mer tydelig R&B-profil enn debutplaten, og albumet resulterte i fire platina-klassifiserte singler. Flere sanger fra tredjealbumet, *Beautiful* fra 2013, bragte henne også flere topp ti-plasseringer på den australske singellisten. 

### Film og tv
I tillegg til musikkarrieren har hun også drevet med skuespill og hatt hovedroller i spillefilmer som *Bran Nue Dae* (2010) og *The Sapphires* (2012), som resulterte i en AACTA-pris for beste birolle. I 2016 var hun tilbake som skuespiller da hun hadde hovedrollen i tv-serien *The Secret Daughter* i to sesonger. Dette var Mauboys første store tv-rolle, og rollen var skrevet spesielt for henne. Parallelt med dette ga hun ut to album med musikk fra serien, hvor det ene nådde førsteplass på ARIAs albumliste. Med dette ble Mauboy den første artisten med aboriginer-bakgrunn til å nå førsteplass på den australske albumlisten. 

### Suksess
Listesuksessen har gjort Mauboy til en av Australias mest suksessrike kvinnelige artister. Hun har hatt fem album inne på topp ti på albumlisten og 16 singler inne på topp 20 på den australske singellisten. Hun har vunnet to ARIA Music Awards fra 24 nominasjoner og ble rangert som nummer 16 i avisen *[[Herald Sun|Herald Suns]]* liste over de hundre største australske sangere gjennom tidene. Hun har også samarbeidet med store internasjonale artister som Flo Rida, Snoop Dogg, Ludacris, Jay Sean og Pitbull. Hun har også turnert med Beyoncé og Chris Brown, og hun også opptrådt ved store mediebegivenheter, blant annet da personligheter som Oprah Winfrey, Ellen DeGeneres og USAs president Barack Obama besøkte Australia. 

### Eurovision Song Contest
Mauboy opptrådte i pausen i den andre semifinalen under Eurovision Song Contest 2014, og hun representerte Australia i Eurovision Song Contest 2018 i Lisboa i Portugal. Der endte hun som nummer 20 av 26 med sangen «We Got Love». 

## Referanser


## Eksterne lenker
* 
* 
* 
*
VM i trampoline 2001

**VM i trampoline 2001** (verdensmesterskapet i trampoline) ble arrangert i Odense i Danmark i 2001.

## Medaljetabell

## Referanser
VM i trampoline 2015

**VM i trampoline 2015** (verdensmesterskapet i trampoline) ble arrangert i Odense i Danmark i 2015.

## Medaljetabell

## Referanser


## Eksterne lenker
*
Junkerodden

**Junkerodden** er en odde sørøst på Nøtterøy i Færder kommune. Den utgjør den østlige avgrensinga av Brevikbukta. Nordvest for odden ligger grenda Brevik.
Ekenessundet

**Ekenessundet** er et smalt sund i Oslofjorden mellom Nøtterøy og Føynland i Færder kommune. Foynlandsbrua og Øhre bru, som 
begge binder sammen de to øyene, går over Ekenessundet. Sundet har navn etter området Ekenes på Nøtterøy. I nord går sundet over i Træla, mens det i sørøst har navnet Nesbryggsundet.
Storebukt

**Storebukt** er ei lita bukt sørvest på Nøtterøy i Færder kommune. Et par hundre meter utafor Storebukt ligger Håøya. Storebuktveien går sørover fra Tømmerholt og Grøtterød til Storebukt.

## Eksterne lenker
*Faktaark hos Kartverket
Grøtterød

**Grøtterød** er ei grend sørvest på Nøtterøy i Færder kommune. Den befinner seg like sørvest for Tømmerholt. Utafor kysten av Grøtterød ligger Grøtterødskjær. Storebuktveien går gjennom Grøtterød.

## Eksterne lenker
*Faktaark hos Kartverket
Nyhus (Nøtterøy)

**Nyhus** er et gardsbruk nord på Nøtterøy i Færder kommune. Det ligger ved Gamle Hellavei, sør for Prestegården og Prestegårdsdammen, øst for Nøtterøy kirke og nord for Magnhildås.

## Eksterne lenker
*Faktaark hos Kartverket
Sparrønningen

**Sparrønningen** er et område sørøst på Nøtterøy i Færder kommune. Det befinner seg nede ved Bjerkøysundet ovafor Bjerkøy, like sør for Arås.

## Eksterne lenker
*Faktaark hos Kartverket
Nesbryggsundet

**Nesbryggsundet** er et sund i Oslofjorden som går mellom Nøtterøy og Føynland i Færder kommune. Det har navn etter området Nesbrygga på nøtterøysida. I nordvest blir sundet smalere og har navnet Ekenessundet.

## Eksterne lenker
*Faktaark hos Kartverket
Liste over presidentene for Deputertkammeret i Den tsjekkiske republikks parlament

**Presidenten for Deputertkammeret i Den tsjekkiske republikks parlament** () er leder for underhuset i parlamentet.

## Se også
*Liste over Kongeriket Böhmens overlandmarskalker
*Liste over Den mähriske landdagens presidenter

## Kilder
*''Parlament České republiky, Poslanecká sněmovna''
*Petr Valenta
Bjerkøysundet

**Bjerkøysundet** er et sund i Oslofjorden mellom Nøtterøy og Bjerkøy i Færder kommune. Ved Bjerkøysundet ligger Knarberg, Ulvøåsen, Arås, Sparrønningen og Bukta på nøtterøysida.
Småvik (Nøtterøy)

**Småvik** er ei vik og en matrikkelgård sørvest på Nøtterøy i Færder kommune. Den befinner seg like sør for Tenvik og vest for Tokeneskilen.

## Eksterne lenker
*Faktaark hos Kartverket